Edward Wright

Edward Wright (døpt 8. oktober 1561, død november 1615) var en engelsk matematiker og kartograf kjent for sin bok Certaine Errors in Navigation (1599; 2nd ed., 1610), som for første gang forklarte den matematiske basis til mercators projeksjon og utarbeidet en referansetabell som gav en linear multiplikasjonsskala-faktor som en funksjon av breddegraden, kalkulert for hvert bueminutt opp til en breddegrad 75°. Dette var et essensielt skritt for både å lage og navigere etter Mercatorkart.

Wright ble utdannet ved University of Cambridge, og ble deretter stipendiat (fellow) ved Gonville and Caius College mellom 1587 og 1596. I 1589 innvilget colleget ham permisjon etter at Elizabeth I anmodet ham om å utføre navigasjonsstudier og ekspedisjoner organisert av Jarlen av Cumberland til Asorene for å fange spanske gallioner. Ekspedisjonens rute var grunnlaget for det første kartet som ble utarbeidet etter Wrights projeksjon, som ble publisert i Certaine Errors i 1599. Samme år skapte og publiserte Wright det første verdenskart produsert i England og det første verdenskartet som benyttet mercators projeksjon siden Gerhard Mercators originale kart fra 1569.

Tidlig på 1600-tallet ble Wright utnevnt som landmåler på New River-prosjektet, som suksessfullt staket ut kursen for en ny menneskeskapt kanal for å bringe rent vann fra Ware i Hertfordshire til Islington i London. På denne tiden underviste også Wright matematikk til britiske sjømenn i handelsflåten, og fra 1608 eller 1609 var han huslærer til sønnen av Jakob I, kronprins Henry Frederick, prins av Wales, inntil dennes død i en alder av 18 år i 1612. Som en dyktig designer av matematiske instrument, Wright laget modeller av en astrolabium, en pantograf og en type armillarsfære for prins Henry. I 1610-utgaven av Certaine Errors beskrev han oppfinnelser som sjøring ("sea-ring") som gjorde at sjømenn kunne beregne magnetisk variasjon til kompass, solens høyde og tiden på alle steder der breddegrader var kjent; og et instrument for å finne breddegrad når man ikke var på meridianen ved bruk av høyden på nordstjernen.

Bortsett fra et antall andre bøker og hefter oversatte Wright John Napiers 1614-pionerarbeid som introduserte ideen om logaritmer fra latin til engelsk. Dette ble publisert etter Wrights død som A Description of the Admirable Table of Logarithmes (1616). Wrights arbeid påvirket blant annet den nederlandske astronomen og matematikeren Willebrord van Rojen Snell; Adriaan Metius geometeren og astronomen fra Holland; og den engelske matematikeren Richard Norwood som kalkulerte lengden av en grad på en storsirkel av jorden ved å benytte en metode foreslått av Wright.

Familie og utdannelse
Den yngre sønn til Henry and Margaret Wright, Edward Wright ble født i landsbyen Garveston i Norfolk,. East Anglia, og ble døpt der den 8. oktober 1561. Det er mulig at han fulgte i sin eldre bror Thomas'(død i 1579) fotspor og gikk på skole i Hardingham.Parsons & Morris, p. 61.

Familien kom fra små kår,. og han ble immatrikulert på  Gonville og Caius College, University of Cambridge den 8. desember 1576 som en sizar. Sizars var elever med begrensede midler som betalte lavere avgifter og fikk gratis mat og/eller losji og annen assistanse i løpet av studietiden, ofte i bytte mot å utføre arbeid på høyskolene de var innmatrikulert ved.

Wright fikk en Bachelor of Arts (BA) i 1580–1581. Han forble student ved Caius og fikk sin Master of Arts (MA) der i 1584, og holdt en posisjon som Fellow mellom 1587 og 1596. På Cambridge var han en nær venn av Robert Devereux, senere den andre Jarl av Essex, og møtte ham for å diskutere sine studier, selv i ukene før Devereux' opprør mot  Elizabeth I i 1600–1601. I tillegg ble han kjent med matematikeren Henry Briggs, og soldaten og astrologen Christopher Heydon, som også var Devereux' venn Heydon gjorde senere astronomiske observasjoner med instrumenter Wright laget til ham..

 Referanser 

Kategori:Britiske matematikere
Kategori:Personer fra distriktet Breckland
Kategori:Dødsfall i 1615